Писма на Петко Рачев Славейков по унията в Македония през 1874 г. № 6 (19 март 1874, Фенер)
Почитаемий приятелю
 

 Отче Йосифе.
 

 Аз малко оболел от неделя насам и отрупан с работа не можах да дойда повтором до Екзархията, а Н[егово] Блаженство в другите си грижи, види ся да е забравил слугата си. Наумете му моля, че по немание на пари у г. Моравенови, [38] аз не само не съм получил ни една пара, но нямам надежда и да получа, а утре вечер без друго треба да върна заемът на 10 лири, а Великден иде и за мене треба харч.
 

 Тежко ми е да досаждам и аз там, дето досажденията са претрупани, но тъй дойде. Затова моля и тоз път дано некак не бъда забравен, защото треба да изтегля нова криза, тогаз когато ся надеях да съм уж вън от нуждите вече.
 

 Набързо колкото за подсещание
 

 19 март 1874 Фенер
 

 съм же Вашът

 П. Р. Славейков

Източник  
 ЦДИА, ф. 989, оп. 2. а.е. 203, л. 4. Оригинал. Ръкопис.

Авторско право 

Писма от Петко Славейков
Писма относно Македония